28.1.2012 Jurnalul Oficial al Uniunii Europene L 26/33 DECIZIA DE PUNERE ÎN APLICARE A CONSILIULUI din 24 ianuarie 2012 de autorizare a Suediei să aplice rate reduse de impozitare a electricității consumate în gospodării şi în societățile din sectorul serviciilor situate în anumite zone din nordul Suediei în conformitate cu articolul 19 din Directiva 2003/96/CE (2012/47|UE) CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Directiva 2003/96/CE a Consiliului din 27 octombrie 2003 privind restructurarea cadrului comunitar de impozitare a produselor energetice şi a electricității (!), în special articolul 19 alineatul (1), având în vedere propunerea Comisiei Europene, întrucât: (1) Decizia 2005/231/CE a Consiliului (?) autorizează Suedia să aplice, până la 31 decembrie 2011, o rată redusă de impozitare a electricității consumate în gospodării și în societățile din sectorul serviciilor în anumite zone din nordul Suediei în conformitate cu articolul 19 din Directiva 2003/96/CE. (2)  Prin scrisoarea din data de 8 iunie 2011, Suedia a solicitat autorizarea de a continua să aplice o rată redusă de impozitare a electricității consumate de către aceiaşi beneficiari, pentru o perioadă suplimentară de șase ani, și anume până la 31 decembrie 2017. Reducerea se limitează la 96 SEK/MWh. (3) În zonele în cauză, costurile încălzirii sunt, în medie, cu 25 % mai mari decât în restul țării din cauza perioadei mai lungi în care este nevoie de încălzire. Prin urmare, reducerea costurilor la electricitate pentru gospodăriile și societățile din sectorul serviciilor din aceste zone restrânge diferența dintre costurile totale pentru încălzire pentru consumatorii din nordul Suediei şi cele suportate de consumatorii din restul țării. Măsura contribuie aşadar la atingerea obiectivelor politicii regionale şi de coeziune. Mai mult, măsura permite Suediei să aplice o rată de impozitare a electricității care este, în ansamblu, mai mare decât ceea ce ar fi posibil în alt mod şi, prin urmare, contribuie în mod indirect la îndeplinirea obiectivelor politicii de mediu. ( Reducerea impozitării nu ar trebui să depășească ceea ce este necesar pentru compensarea costurilor suplimentare la încălzire pentru gospodării şi societățile din sectorul serviciilor din nordul Suediei. (!) JO L 283, 31.10.2003, p. 51. () JO L 72, 18.3.2005, p. 27. (5) Ratele reduse de impozitare vor fi mai ridicate decât ratele minime prevăzute la articolul 10 din Directiva 2003/96|CE. (6)  Având în vedere localizarea îndepărtată a zonelor pentru care se aplică reducerea, faptul că respectiva reducere nu ar trebui să depășească costurile suplimentare pentru încălzire în partea de nord a Suediei şi limitarea măsurii la gospodării și întreprinderile din sectorul servi- ciilor, se preconizează că măsura nu va conduce la dena- turarea regulilor concurenței sau la schimbări semnifi- cative în ceea ce priveşte comerțul dintre statele membre. (7)  În consecință, măsura este acceptabilă din punct de vedere al funcţionării corespunzătoare a pieței interne și al nevoii de a garanta concurența loială și este compa- tibilă cu politicile Uniunii din domeniul sănătății, al mediului, al energiei și al transporturilor. (3 Pentru a oferi societăților și consumatorilor în cauză un grad suficient de certitudine, este oportun ca Suedia să fie autorizată să aplice o rată redusă de impozitare a elec- tricității pentru consumul din nordul Suediei până la 31 decembrie 2017. (9)  BEste necesar să se garanteze faptul că autorizarea în temeiul Deciziei 2005/231/CE, acordată pentru motive similare celor menționate în prezenta decizie, continuă să se aplice, fără a se crea o discontinuitate între expirarea deciziei respective şi intrarea în vigoare a prezentei decizii, ADOPTĂ PREZENTA DECIZIE: Articolul 1 (1) Suedia este autorizată să aplice o rată redusă de impo- zitare a electricității consumate în gospodării şi în societățile din sectorul serviciilor situate în municipalitățile enumerate în anexă. Reducerea față de rata națională standard de impozitare a elec- tricității nu trebuie să fie mai mare decât ceea ce este necesar în vederea compensării costurilor suplimentare pentru încălzire suportate din cauza localizării la nord în comparație cu restul Suediei și nu trebuie să depășească 96 SEK/MWh. (2) Ratele reduse trebuie să respecte cerințele Directivei 2003/96|CE, în special nivelurile minime stabilite la articolul 10.